text: Преизбраха за кмет разследван за трафик на жени в Испания | Днес.dir.bg
  11:31 | 22.01.22
  15:35 | 21 май 2018 | Редактор : Надежда Христова 24 3824 Снимка: Facebook
  Разледваният за сводничество бивш кмет на пазарджишкото село Семчиново Пламен Темелков отново поема управлението. Той беше преизбран на кметския пост с 200 гласа преднина пред опонента си от ДПС Димитър Джамов, съобщи Радио Пловдив.
  Предишният мандат на Темелков беше предсрочно прекратен от Върховния административен съд заради четиримесечния престой в испанския следствен арест. Сега той е на свобода под парична гаранция.
  Виж още ВАС махна Пламен Темелков от кметския пост в Семчиново
  Пламен Темелков, заедно с още шестима души, бе задържан на 26 юни м.г. по европейска заповед за арест. След решение на българския съд, мъжете бяха екстрадирани в Испания, където ще бъдат съдени.
  Виж още Кмет, арестуван за трафик на жени, остава на поста си
  Изборите в Семчиново протекоха при засилено полицейско присъствие, тъй като се очакваше сблъсък между роми и българи, но до такива не стигнаха. Вотът обаче раздели местните хора на два лагера.
  Поддръжниците на Димитър Джамов са недоволни: "Този е следствен. Тия управници не знаят ли, че е следствен и ходи с верижка тук. Ако го осъдят в Испания пак ли ще правим избори? Има хора, които се продават. 60 лева всеки ще ги вземе"
  Гласовете от ромския квартал на селото, с чиито гласове бе преизбран Пламен Темелков, не вярват, че той е следствен: "Щом е излезнал и е подал документи пак за кмет, е невинен".
  Досъдебното производство срещу Пламен Темелков в Испания все още не е приключило. Оттам няма официална информация на каква фаза е разследването